รัฐบาลไทย-ข่าวทำเนียบรัฐบาล-​กรมการแพทย์ 4.0 สร้างและถ่ายทอดองค์ความรู้ เทคโนโลยีทางการแพทย์ที่สมคุณค่า เพื่อประชาชน
วันพฤหัสบดีที่ 2 พฤศจิกายน 2560
​กรมการแพทย์ 4.0 สร้างและถ่ายทอดองค์ความรู้ เทคโนโลยีทางการแพทย์ที่สมคุณค่า เพื่อประชาชน
กรมการแพทย์ กระทรวงสาธารณสุข ตั้งเป้าสร้างและถ่ายทอดองค์ความรู้ เทคโนโลยีทางการแพทย์ที่สมคุณค่า เพื่อให้ประชาชนได้รับบริการทางการแพทย์ที่มีคุณภาพและมาตรฐานวิชาชีพอย่างเสมอภาคภายในปี 2564 และพัฒนาการแพทย์ของประเทศสู่มาตรฐานสากล
กรมการแพทย์ กระทรวงสาธารณสุข ตั้งเป้าสร้างและถ่ายทอดองค์ความรู้ เทคโนโลยีทางการแพทย์ที่สมคุณค่า เพื่อให้ประชาชนได้รับบริการทางการแพทย์ที่มีคุณภาพและมาตรฐานวิชาชีพอย่างเสมอภาคภายในปี2564และพัฒนาการแพทย์ของประเทศสู่มาตรฐานสากล
วันนี้(2พฤศจิกายน2560)ที่โรงแรมมิราเคิล แกรนด์ คอนเวนชั่น กรุงเทพมหานคร ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขพร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ เปิดการสัมมนานโยบายการดําเนินงานกรมการแพทย์ประจําปีงบประมาณ พ.ศ.2561เพื่อระดมสมองและรับฟังความคิดเห็นการนํานโยบายและยุทธศาสตร์สู่การปฏิบัติ และวิเคราะห์ต่อยอดใช้เป็นแนวทางในการจัดทําแผนปฏิบัติการในแต่ละนโยบายและยุทธศาสตร์แบบมีส่วนร่วม โดยมีผู้บริหาร นักวิชาการในสังกัดจากทั่วประเทศเข้าร่วมกว่า700คน
ศ.คลินิก เกียรติคุณ นพ.ปิยะสกล กล่าวว่ารัฐบาลมีนโยบายปฏิรูปประเทศไทยให้เจริญก้าวหน้า ทันต่อเหตุการณ์และทันโลก โดยด้านสาธารณสุขให้ความสําคัญกับการวางรากฐานระบบหลักประกันสุขภาพ ให้ครอบคลุมประชากร ลดความเหลื่อมล้ําของสังคม สร้างโอกาสการเข้าถึงบริการของรัฐพัฒนาและส่งเสริมการใช้ประโยชน์จากวิทยาศาสตร์ เทคโนโลยี การวิจัยและนวัตกรรม รวมทั้งการเตรียมความพร้อมเข้าสู่สังคมผู้สูงอายุ โดยมีแผนยุทธศาสตร์ชาติ20ปี ด้านสาธารณสุข เป็นกลไกในการขับเคลื่อนนโยบาย เพื่อให้บรรลุเป้าหมายประชาชนมีอายุคาดเฉลี่ยและมีคุณภาพชีวิตที่ดีขึ้น ระบบบริการมีบุคลากรสาธารณสุขที่เพียงพอกระจายทั่วประเทศ และสามารถลดรายจ่ายสุขภาพรวมของประเทศภายใต้ระบบบริหารจัดการที่โปร่งใส นําพาประเทศสู่Thailand 4.0
สําหรับกรมการแพทย์ในฐานะกรมวิชาการ มีภารกิจสําคัญในการสร้างและถ่ายทอดองค์ความรู้ เทคโนโลยีทางการแพทย์ที่สมคุณค่า เสริมสร้างความร่วมมือทางวิชาการและบริการทางการแพทย์ในทุกภาคส่วน โดยมีเป้าหมายการทํางานที่จะมุ่งพัฒนางานเพื่อให้ประชาชนได้รับบริการทางการแพทย์ที่มีคุณภาพและมาตรฐานวิชาชีพอย่างเสมอภาคภายในปีพ.ศ.2564รวมทั้งพัฒนาการแพทย์ของประเทศไทยสู่มาตรฐานสากล
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ ได้เร่งรัดพัฒนางานตามยุทธศาสตร์ความเป็นเลิศ4ด้าน รวมถึงการผลักดันระบบบริการตามแผนพัฒนาระบบบริการ(service plan) 15สาขา เพื่อดูแลประชาชนตามกลุ่มวัย โดยในปีงบประมาณ2561ได้มีแผนการพัฒนาดังนี้1.ระยะ3เดือนแรก จะสนับสนุนระบบบริการให้โรงพยาบาลมีทีมป้องกันกระดูกหักซ้ํา(Capture the fracture)การผลักดันระบบบริการผู้ป่วยผ่าตัดแบบวันเดียวกลับบ้านได้(One Day Surgery)พัฒนาการรักษาผู้ป่วยวัณโรคปอดรายใหม่ เป็นต้น2.ระยะ6เดือนถึง1ปี จะพัฒนาระบบบริการเพื่อให้ผู้ป่วยมะเร็ง5อันดับแรก ให้ได้รับการรักษาภายในระยะเวลาที่กําหนด พัฒนาโรงพยาบาลศูนย์/โรงพยาบาลทั่วไปให้มีบริการการดูแลระยะกลาง (Intermediate care)พัฒนาระบบการดูแลผู้สูงอายุ พัฒนาอนามัยสิ่งแวดล้อม การพัฒนาโรงพยาบาล ดิจิตอล (Digital or Smart Hospital)พัฒนาระบบการบําบัด รักษา ฟื้นฟูกลุ่มผู้ติดยาเสพติด พัฒนาระบบการดูแลแบบประคับประคอง(Palliative care)พัฒนาระบบการดูแลผู้ป่วยวิกฤตฉุกเฉิน ภายใน24ชั่วโมงในโรงพยาบาล และการพัฒนาทรัพยากรบุคคล เป็นต้น เพื่อให้สถาบัน/โรงพยาบาลและหน่วยงานในสังกัดกรมการแพทย์ เป็นต้นแบบ แหล่งอ้างอิง แหล่งเรียนรู้ของการพัฒนาและผลักดันให้นโยบายลงสู่การปฏิบัติได้อย่างแท้จริง ซึ่งจะเกิดประโยชน์แท้จริงต่อประเทศชาติและประชาชน